Jó hír a devizahiteleseknek: lendületesen erõsödött a forint
Tovább erõsödött a forint szerdán este a fõbb devizákkal szemben, az euró 303, a svájci frank 248 forint körül alakult.
18:30 - Tovább erõsödött a forint szerdán este a fõbb devizákkal szemben, az euró 303, a svájci frank 248 forint körül alakult. A forint erõsödése már szerda délután megindult, miután a legnagyobb jegybankok összehangolt likviditásnövelõ intézkedést jelentettek be.
Este negyed hét körül az eurót 303,97 forinton jegyezték a nemzetközi bankközi kereskedelemben, délután 306,64, egy nappal korábban még 309,51 forint volt az euró árfolyama.
A svájci frank 248,20 forint volt este, és 249,86 forinton állt szerdán délután az elõzõ délutáni 251,92 forinttal szemben.
Egy dollár 225,99 forintot ért estefelé és 227,44 forintot délután. Elõzõ nap még 232,07 forint volt az árfolyam.
Egy japán jent 2,9131 forinton jegyeztek szerdán estefelé, délután 2,9347 forinton, kedden délután 2,9760 forinton.

16:11 - Az euró és a térségbeli devizák szerdán délután lendületes erõsödéssel reagáltak a legnagyobb jegybankok összehangolt likviditásnövelõ intézkedésére.
Az eurót délután négy órakor 306,64 forinton jegyezték a bankközi deviza kereskedelemben a kedd délutáni 309,51 forint után.
A svájci frank jegyzése 249,86 forinton állt szerdán délután az elõzõ délutáni 251,92 forinttal szemben. A dollárt 227,44 forinton jegyzik a kedd délutáni 232,07 forintos árfolyam helyett, a japán jen pedig 2,9347 forintra gyengült a kedd délutáni 2,9760 forintról.
Szerdán nap közben az eurót 312,80 forinton, a dollárt 235,74 forinton, a svájci frankot 255,11 forinton, a japán jent pedig 3,0239 forinton is jegyezték.
A piaci hangulat szerdai általános nemzetközi javulásához, a befektetõi kockázatvállalási hajlandóság fokozódásához hozzájárult a kínai monetáris enyhítés híre, valamint az amerikai magánszektorban foglalkoztatottak számának váratlanul nagy novemberi növekedése is. A kínai jegybank közel három évnyi folyamatos emelés után elõször csökkentette a tartalékrátát, amely az egyik legfontosabb eszköze a kínai monetáris politikának.
A kanadai, a brit, a japán és a svájci jegybank, az amerikai Fed, illetve az euróövezeti központi bank kora délután likviditásnövelõ intézkedéseket jelentett be a pénzpiaci feszültségek csökkentése és a gazdasági növekedés élénkítése céljából.
Az összehangolt jegybanki akció bejelentését követõ percekben az euró árfolyama 1,3300 dollárról 1,3500 dollárra erõsödött, svájci frankban pedig 1,2280-ról 1,2250-re.
A forint és térségbeli devizák árfolyama jelentõs mértékben emelkedett.
Az eurót 310 feletti forint jegyzések után 307 közelében jegyezték, a dollár jegyzése 233 forintról 228-ra, a svájci frank árfolyama 252,50-rõl 250,50-re, a japán jené pedig 2,9900 forintról 2,9500-re esett.
A lengyel zloty 4,52-es euró jegyzésrõl 4,50-re, a cseh korona 25,42-es euró jegyzésrõl 25,30-ra erõsödött.
Az euró és a térségbeli devizák szerdán reggel még gyengültek. Az euróövezeti pénzügyminiszterek kedd esti megállapodása az EFSF mentõalap kapacitásbõvítésének módozatairól elmaradt a piaci várakozásoktól, a befektetõk óvatos pozíciók felvételével várják az EU tagállamainak pénzügyminiszteri és gazdasági miniszteri (ECOFIN) szerdai találkozójának eredményeit.
Az euró és a térségbeli devizák árfolyamának mozgását alapvetõen az euróövezeti befektetõi hangulat, a kockázatvállalás mértékének alakulása határozza meg.
10:30 - Gyengült a forint szerdán reggel, ismét az euróövezeti válságrendezéssel szembeni piaci fenntartások fokozódására.
Az eurót szerdán délelõtt fél tizenegykor 311,26 forinton jegyezték a bankközi deviza kereskedelemben a kedd délutáni 309,51 forint után.
A svájci frank jegyzése 253,83 forinton állt 251,92 forint után, a dollárt 234,01 forinton jegyzik a kedd délutáni 232,07 forinttal szemben, a japán jen 2,9994 forintra erõsödött 2,9760 forintról.
Szerdán reggel az euró jegyzése 312,80 forintot, a dolláré 235,74 forintot, a svájci franké 255,11 forintot, a japán jené pedig 3,0239 forintot is érintett.
Az euró a szerdára virradóra tartott 1,3330-as dollár jegyzésekrõl reggel 1,3270-re gyengült, amit a forint és a térségbeli devizák árfolyama is követett. A zloty gyengülésén az erõteljes, várakozásokat meghaladó harmadik negyedévi lengyel GDP-növekedési adat sem tudott segíteni. Az euró és a térségbeli devizák árfolyamának mozgását alapvetõen az euróövezeti befektetõi hangulat, a kockázatvállalás mértékének alakulása határozza meg.
Az euróövezeti pénzügyminiszterek kedd esti megállapodása az EFSF mentõalap kapacitásbõvítésének módozatairól elmaradt a piaci várakozásoktól, a befektetõk óvatos pozíciók felvételével várják az EU tagállamainak pénzügyminiszteri és gazdasági miniszteri (ECOFIN) szerdai találkozójának eredményeit.
7:30 - Az euró 309,32 forint volt szerda reggel nem sokkal negyed hét elõtt. Kedd este 309,35 forinton, kedden reggel pedig 308,53 forinton jegyezték az európai közös fizetõeszközt. A múlt év végén 278,25 forinton történt az európai közös fizetõeszköz jegyzése. Az euró árfolyama az idei év folyamán november 14-én, 317,85 forinton volt maximumán, míg július 7-én 261,88 forinton a minimumán.
A svájci frank 252,04 forint a 12 órával korábbi 252,13 forintot és a 24 órával korábbi 250,96 forintot követõen. A svájci frank tavaly december 31-én 222,76 forint volt. A forint az idén a leggyengébb augusztus 9-én (273,43 forint), míg legerõsebb április 6-án (198,89 forint) volt az alpesi valutával szemben.
A dollár jegyzése 232,24 forinton történt szerda reggel a kedd esti 231,96 forint és a kedd reggeli 230,93 forint után. A múlt év végén 207,74 forinton jegyezték az amerikai fizetõeszközt. November 25-én 239,83 forintot, május 4-én 176,78 forintot ért a dollár.
A jen forint árfolyama 2,9808 forint volt szerda reggel a kedd esti 2,9792 forintot és a kedd reggeli 2,9563 forintot követõen. December 31-én 2,5570 forinton, november 25-én, az idei csúcsot jelentõ 3,0948 forinton, míg április 11-én, az idei mélypontot jelentõ 2,1399 forinton állt a jen jegyzése.
Valamelyest gyengültek szerda reggelre az euróval szemben a legfontosabb régiós devizák. Az euró zloty árfolyama a kedd esti 4,5351 zlotyról 4,5402 zlotyra nõtt. Az eurót 25,578 cseh koronán jegyezték a kedd esti 25,559 koronás árfolyam után.